Държавен вестник, бр. 99, 2010 г., стр. 107

БРОЙ  99	
Д Ъ Р Ж А В Е Н  В Е С Т Н И К 	
СТР.  107  
Производителят взема всички необходими 
мерки производственият процес и проследява­
нето му да осигурят съответствието на произ­
вежданите играчки с техническата документация 
по т. 2 и с изискванията на наредбата.
4. СЕ маркировка и ЕО декларация за съ­
ответствие
4.1. Производителят нанася СЕ маркиров­
ката върху всяка играчка, която отговаря на 
приложимите изисквания на наредбата.
4.2. Производителят съставя писмена ЕО 
декларация за съответствие за образец от иг­
рачката и я съхранява заедно с техническата 
документация на разположение на органите 
за надзор на пазара в срок до 10 години от 
датата на пускане на играчката на пазара. ЕО 
декларацията за съответствие идентифицира 
играчката, за която е съставена.
Копие от ЕО декларацията за съответствие 
се предоставя при поискване на органите за 
надзор на пазара.
5. Упълномощен представител
Задълженията на производителя по т. 4 могат 
да се изпълняват от упълномощения му предста­
вител от негово име и на негова отговорност, 
при условие че са вписани в пълномощното.
Приложение № 4
към чл. 12, ал. 1, 
чл. 74, ал. 1 и чл. 82
„ЕО изследване на типа – модул B“
1. „ЕО изследване на типа“ е процедура, при 
която нотифициран орган изследва техническия 
проект на играчката и проверява и удостове­
рява, че този проект отговаря на приложимите 
изисквания на наредбата.
2. „ЕО изследване на типа“ включва оцен­
ка на пригодността на техническия проект на 
играчката чрез изследване на техническата 
документация и подкрепящи доказателства по 
т. 3 и изследване на образци, които са пред­
ставителни за очакваното производство от 
една или повече основни части на играчката 
(комбинация от изследване на типа произведена 
играчка и проект на типа).
3. Производителят подава заявление за ЕО 
изследване на типа само до един нотифициран 
орган по негов избор.
Заявлението за ЕО изследване на типа 
включва:
а) описание на играчката и адрес на про­
изводствения обект;
б) име и адрес на производителя; 
в) писмена декларация, че заявление за 
процедурата „ЕО изследване на типа“ не е 
подавано до друг нотифициран орган;
г) техническа документация; техническата 
документация позволява да се оцени съответ­
ствието на играчката с приложимите изисква­
ния и включва съответния анализ и оценка на 
риска/рисковете; техническата документация 
определя точно приложимите изисквания и 
обхваща дотолкова, доколкото е необходимо за 
нуждите на оценяването, проекта, производстве­
ния процес и функционирането на играчката; 
техническата документация съдържа най-малко 
следните елементи:
аа) общо описание на играчката; 
бб) конструктивни и производствени чертежи 
и схеми на компонентите, сглобените единици, 
електрически вериги и др., включително списък 
на материалите, използвани в играчката, как­
то и информационни листове за безопасност, 
предоставени от доставчиците на използваните 
химични вещества и смеси в играчката;
вв) описанията и обясненията, необходими 
за разбиране на тези чертежи и схеми и за 
функционирането на играчката;
гг) оценка на безопасността, извършена 
съгласно чл. 71, и описание на процедурата 
за оценка;
дд) списък на хармонизираните стандарти по 
чл. 5, ал. 2, приложени изцяло или частично; 
ее) резултати от извършените проектни 
изчисления, проведените изследвания и др.;
жж) протоколи от изпитванията;
зз) представителни образци за предвижданото 
производство; нотифицираният орган може да 
изисква допълнителни образци, ако такива са 
необходими за осъществяване на програмата 
за изпитвания;
ии) подкрепящите доказателства за пригод­
ност на решението за техническия проект; тези 
подкрепящи доказателства посочват всички 
използвани документи, по-специално в случаите, 
когато съответните хармонизирани стандарти 
не са били приложени изцяло; когато е необ­
ходимо, подкрепящите доказателства включват 
резултатите от изпитванията, проведени от 
съответната лаборатория на производителя 
или от друга лаборатория от негово име и на 
негова отговорност.
4. Нотифицираният орган:
По отношение на играчката:
4.1. изследва техническата документация и 
подкрепящите доказателства, за да оцени при­
годността на техническия проект на играчката.
По отношение на образеца(образците):
4.2. удостоверява, че образецът/образците 
е/са произведен/произведени в съответствие с 
техническата документация, и определя елемен­
тите, проектирани в съответствие с приложими­
те разпоредби на съответните хармонизирани 
стандарти, както и елементите, проектирани, 
без да се приложат съответните разпоредби за 
тези стандарти;
4.3. оценява при необходимост съвместно 
с производителя анализа, извършен в съответ­
ствие с чл. 71;
4.4. провежда подходящи изследвания и из­
питвания или организира тяхното провеждане с 
цел да провери дали в случаите, когато произ­
водителят е избрал да приложи решенията от 
съответните хармонизирани стандарти, същите 
са били приложени правилно;